Folques debutalbum viser overgangen fra visegruppe til folkrockband. Selv om det var el-gitar på et par spor (Jørn Jensen, Trond Villa og Øystein Sunde), og gruppa fikk hjelp i studio av trommeslager Thor Andreassen, var det fortsatt et stykke fram. Noen av låtene er hentet fra Steeleye Span og Pentangle, men gruppa er på vei mot et eget repertoar bygd på norske ballader og felelåter.